Document ID: 32005R1045

KOMISJONI MÄÄRUS (EÜ) nr 1045/2005,
4. juuli 2005,
millega muudetakse komisjoni määrust (EÜ) nr 2760/98 piiriülese koostöö programmi rakendamise kohta PHARE programmi raames
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. detsembri 1989. aasta määrust (EMÜ) nr 3906/89 teatavatele Kesk- ja Ida-Euroopa riikidele antava majandusabi kohta, (1) eriti selle artiklit 8,
ning arvestades järgmist:
(1)
Euroopa Ülemkogu otsustas 17. ja 18. juunil 2004 Brüsselis toimunud istungjärgul, et Horvaatia saab Euroopa Liidu kandidaatriigiks ja tegi komisjonile ülesandeks töötada Horvaatia jaoks välja ühinemiseelne strateegia, kaasa arvatud selleks vajalikud vahendid.
(2)
Nõukogu määrusega (EÜ) nr 2257/2004 arvati Horvaatia alates 2. jaanuarist 2005 PHARE ühinemiseelsest rahastamisvahendist abi saavate riikide hulka.
(3)
Seetõttu tuleks muuta komisjoni määrust (EÜ) nr 2760/98 (2) nii, et PHARE piiriülene koostööprogramm hõlmaks Horvaatia ja selle naaberriikide vahelisi piire.
(4)
Käesoleva määrusega ettenähtud meetmed on kooskõlas teatavate Kesk- ja Ida-Euroopa riikide majanduse ümberkorraldamise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2760/98 artikli 2 lõike 1 lõppu lisatakse järgmine tekst:
“c)
Horvaatia ja Itaalia, Horvaatia ja Sloveenia, Horvaatia ja Ungari, Horvaatia ja Serbia ja Montenegro, Horvaatia ja Bosnia-Hertsegoviina.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. juuli 2005

Labels: 18
15
19